אדם בונה את ביתו לבדו
אדם בונה את ביתו לבדו, ; אבן אבן - לבדו לבדו. ; מביט לאחור אל תוך גן הגנים, ; לבדו לבדו - אל תוך גן הגנים. ; אוחז בידה של חוה אשתו, ; והיא פרועת מבט מחבקת אותו. ; בעיניו עוד זכר החרב, ; עיט צונח מעל לראשם. ; וישאו את ראשם, ויבכו בכי מר ; על טעם הדעת מעץ הנסתר... ; קין בונה את ביתו לבדו, ; אבן אבן - לבדו לבדו. ; מביא ממיטב פירותיו הנאים, ; אוחז בקרנות מזבחו החדש. ; וצועק העשן העולה מן הקש, ; בעיניו עוד זכר אחיו האהוב, ; זכר התום שלא עוד ישוב. ; וישא את עיניו אל שמים גדולים, ; בתמהון עולמים - הו אלוהים, אלוהים... ; חוה יולדת בנים לבדה, ; אחד אחד - לבדה לבדה. ; מביטה לאחור אל תוך גן הגנים, ; לבדה לבדה - אל תוך גן הגנים. ; שומרת על בנה כבבת עינה, ; והוא אדום פנים שוכב בחיקה. ; בעיניה עוד אש החרב משם, ; פחד המוות מעל לראשם. ; וישאו רגליהם וינוסו משם, ; לעולם ייסגרו שערי הגן...; 